Държавен вестник, бр. 62, 2015 г., стр. 168

СТР.  168	
Д Ъ Р Ж А В Е Н  В Е С Т Н И К 	
БРОЙ  62
(4) Притежателите на разрешения за употре-
ба или техните упълномощени представители 
подават заявление, че желаят да се присъединят 
към споразумението в срок, определен в него, с 
всички лекарствени продукти по чл. 45, ал. 10 
и 19, като могат да посочат и други лекарствени 
продукти, за които не е задължително догова-
ряне на отстъпки. 
(5) Въз основа на заявлението по ал. 4 НЗОК 
провежда договаряне с всеки от притежателите 
на разрешение за употреба на лекарствените 
продукти/техни упълномощени представители, 
след приключването на което притежателят на 
разрешението за употреба/негов упълномощен 
представител подписва споразумението и се 
счита за присъединил се към него. 
(6) Размерът на всички договорени отстъпки 
по споразумението следва да води до пълно 
възстановяване на увеличените разходи на 
НЗОК за лекарствените продукти над ръста 
по ал. 2, т. 2.
(7) Споразумението влиза в сила за договоре-
ния в него период след положителни становища 
на министъра на финансите и министъра на 
здравеопазването.
(8) Националната здравноосигурителна каса 
публикува на официалната си интернет страница 
информация за сключеното споразумение, без 
да посочва размера на договорените отстъпки. 
(9) Договорената отстъпка съгласно чл. 21, 
ал. 1, т. 3 се предоставя в натура под формата 
на извършване на договорените медицински 
услуги. 
(10) Общият размер на договорените отстъп-
ки за лекарствените продукти на притежател 
на разрешение за употреба/негов упълномощен 
представител не може да бъде по-нисък от 
размера на договорените отстъпки за предход-
ната година.
Чл. 23. (1) Националната здравноосигурител-
на каса ежегодно до 1 октомври публикува на 
официалната си интернет страница покана до 
притежателите на разрешения за употреба на 
лекарствените продукти по чл. 20, ал. 1/техни 
упълномощени представители за представяне 
на предложения за отстъпки по чл. 21, ал. 1, 
т. 1, 3 и 4. 
(2) Поканата по ал. 1 съдържа:
1. адресатите на поканата;
2. видовете лекарствени продукти, обект на 
договарянето;
3. краен срок за подаване на предложенията;
4. място и начин за подаване на предложе-
нията и лице за контакт – служител на НЗОК.
(3) В едномесечен срок от публикуване на 
поканата по ал. 1 притежателят на разрешени-
ето за употреба на лекарствен продукт/негов 
упълномощен представител представя в НЗОК 
предложение за отстъпка/и. 
(4) В случаите по чл. 4а, ал. 1, 3 и 5 при 
определено ниво на заплащане 100 на сто, както 
и в случаите по чл. 4а, ал. 6 притежателите на 
разрешения за употреба на лекарствени про-
дукти/техните упълномощени представители 
подават предложения за отстъпки не по-късно 
от 20 работни дни преди изтичане на съответ-
ния дванадесетмесечен период за обобщаване 
на информацията от НЗОК. 
(5) Към предложенията по ал. 3 притежате-
лите на разрешения за употреба на лекарствени 
продукти/техните упълномощени представи-
тели прилагат следните документи:
1. документ/и, удостоверяващ/и представи-
телната власт на кандидата;
2. пълномощно за участие в договарянето – в 
случаите на упълномощаване;
3. други относими документи. 
(6) Предложенията се подават в деловод-
ството на Централното управление на НЗОК 
в запечатан непрозрачен плик с ненарушена 
цялост, върху който се посочват подателят и 
адрес за кореспонденция.
Чл. 23а. (1) Разглеждането на предложени-
ята по чл. 23 и договарянето на отстъпки се 
извършва от постоянно действаща комисия от 
служители в НЗОК, определена със заповед на 
управителя на НЗОК. В заповедта се определя 
председател на комисията, негов заместник и 
резервни членове.
(2) В състава на комисията задължително 
се включват правоспособен юрист, лекар/ма-
гистър-фармацевт и икономист.
(3) Членовете на комисията са длъжни да 
пазят в тайна обстоятелствата, които са узнали 
във връзка със своята работа в комисията, за 
което подписват декларация.
(4) Комисията по ал. 1 извършва проверка 
на постъпилите предложения за съответстви-
ето им с изискванията на наредбата, като има 
право да поиска от кандидата в 3-дневен срок 
да отстрани установените нередовности и/или 
да предостави допълнителна информация.
(5) В случай че участник не отстрани не-
редовностите и/или не предостави изисканата 
допълнителна информация в определения 
срок, се счита, че за съответните лекарствени 
продукти не са договорени отстъпки.
(6) Председателят или неговият заместник и 
двама от членовете на комисията се подписват 
върху всяка страница от предложението на 
кандидата.
(7) Комисията по ал. 1 изготвя график за 
датата и часа за провеждане на преговори с 
допуснатите участници. Графикът се обявява 
на официалната интернет страница на НЗОК 
не по-късно от 5 работни дни преди започване 
на преговорите, за което участниците се считат 
за уведомени.
(8) При необходимост или по преценка на 
комисията участник може да бъде поканен 
втори път за провеждане на преговори по до-
пълнително определен график.
(9) Комисията съставя протоколи за своята 
работа и с решение обявява резултатите от 
проведеното договаряне, като посочва:
1. за отстъпки по чл. 21, ал. 1, т. 1 – реда 
за определяне на размера на договорената от-
стъпка и разпределението на общия размер на 
компенсацията върху всеки лекарствен продукт;